PMIndiaData/PMIndiaSum huggingface dataset:
পি.এম.না সেপ্তেম্বর ২৭তা প্রধান মন্ত্রী দিজিতেল  হেলথ মিসন হৌদোক্কনি

পুৱারী ওইরগদবা খোংথাং অমদা, প্রধান মন্ত্রী শ্রী নরেন্দ্র মোদীনা ২০২১গী সেপ্তেম্বরগী ২৭কী অয়ুক পুং ১১ তাবা মতমদা ভিদিও কনফরেন্সকী খুৎথাংদা প্রধান মন্ত্রী দিজিতেল হেলথ মিসন (পি.এম.-দি.ঐচ.এম.) হৌদোক্লগনি। নেস্নেল দিজিতেল হেলথ মিসনগী হায়রিবা পাইলোৎ প্রোজেক্ত অসি প্রধান মন্ত্রীনা ২০২০গী ওগস্ত ১৫দা লাল কিলাগী চেকপলদগী লাওথোকখিবনি। হৌজিক্কী ওইনা, পি.এম.-দি.ঐচ.এম. অসি য়ুনিয়ন তেরিতোরী তরুক্তা পাইলোৎ ফেজ ওইনা হাপ্লি। লৈবাক পুম্বগী ওইনা হৌদোকখিবা পি.এম.-দি.ঐচ.এম. অসি আয়ুশমান ভারত প্রধান মন্ত্রী জন অরোগ্যা য়োজনা (এ.বি. পি.এম.-জে.এ.ৱাই.)গী অহুমশুবা কুমওন এন.ঐচ.এ.গা মতম অমতদা পাংথোক্কনি। কেন্দ্রগী হেলথ মন্ত্রীনা থৌরম অসিদা শরুক য়াগনি। প্রধান মন্ত্রী দিজিতেল হেলথ মিসন (পি.এম.-দি.ঐচ.এম.) জন ধন, আধার অমসুং মোবাইল (জে.এ.এম.) ত্রীনিতী অমসুং সরকারনা লৌখৎপা দিজিতেলগী অতৈ খোঙথাংশিং অসিগী মওংদা য়ুম্ফম ওইদুনা লৌখৎখিবা, পি.এম.-দি.ঐচ.এম.না দেতাগী পাক-চাউবা, ইনফোর্মেসন অমসুং ইনফ্রাস্ত্রকচরগী থবকশিং, ইন্তেরোপেরেবল, সেক্যুরিতী শোইদনা থমদুনা স্তেন্দরদা য়ুম্ফম ওইবা দিজিতেল সিস্তেম, কনফিদেন্তিএলিতী অমসুং হেলথগা মরী লৈনবা পর্সনেল ইনফোর্মেসন্দা প্রাইভেসীদা অয়েৎপা লৈতবা ওনলাইন প্লেতফোর্ম অমা শেমগৎকনি। মিসন অসিনা নাগরীকশিংদা মখোয়গী মশাগী অয়াবা য়াওনা লোংচুদিনেল হেলথ রেকোর্দ অমা পীবা অমসুং ওন্থোকপা য়াহনগনি। পি.এম.-দি.ঐচ.এম.গী মরুওইবা মচাকশিং অসিদা নাগরীক খুদিংগী হেলথ আই.দি. কার্দ অমা য়াওরি হায়রিবা অসিনা মখোয়গী হেলথ একাউন্ত অমা ওইনা মথৌ তৌগনি, মসিদা মশাগী ওইবা হেলথ রেকোর্দ লিঙ্ক তৌবা য়াগনি অমসুং মোবাইল এপ্লিকেসন অমগী মতেংনা য়েংবসু য়াগনি; হেলথকেয়র প্রোফেসনেল রেজিস্ত্রী (ঐচ.পি.আর.) অমসুং হেলথকেয়র ফেসিলিতীজ রেজিস্ত্রিজ (ঐচ.এফ.আর.) হায়রিবা অসিনা হিদাক-লাংথক্কী মতমগা চুনরবা অমসুং থায়নগী চৎনবী অনিমক্তা হেলথকেয়র প্রোভাইদর পুম্বগী রেপোসিতরী ওইনা মথৌ তৌগনি। মসিনা দোক্তরশিং/হোস্পিতালশিং অমসুং হেলথকেয়র সর্বিস প্রোভাইদরশিংদা ইজ ওফ দুইং ব্যুজিনেস শোইদনা ওইহল্লগনি। মিসন অসিগী শরুক অমা ওইরিবা, পি.এম.-দি.ঐচ.এম. সেন্দবোক্সনা, তেক্নোলোজী অমসুং প্রদক্ত তেস্তিংগী ফ্রেমৱার্ক অমা ওইনা মথৌ তৌগনি হায়রিবা অসিনা ওর্গানাইজেসনশিং, প্রাইবেৎ প্লেয়রশিং, নেস্নেল দিজিতেল হেলথ ইকোসিস্তেমগী শরুক অমা ওইদুনা পি.এম.-দি.ঐচ.এম.গী হেলথ ইনফোর্মেসন প্রোভাইদর নত্ত্রগা হেলথ ইনফোর্মেসন য়ুজর নত্ত্রগা বিল্দিং ব্লোক্কা লিঙ্ক ওইহনবদা মতেং পাংগনি। মিসন অসিনা রিবোলুসনাইজিং পেমেন্তশিংদা য়ুনিফাইদ পেমেন্তস ইন্তরফেসনা লৌরিবা থৌদাংশিগা মান্ননা দিজিতেল হেলথ ইকোসিস্তেমগী মনুংদা ইন্তেরোপেরেবিলিতী পুথোক্কনি। নাগরীকশিংনা এসেসিং হেলথকেয়র ফেসিলিতীদগী ক্লিক নম্বা খক্তা ওইরগনি।
পি.এম.না নেস্নেল মেরিতাইম দেনা লাকপদা ভারতকী মতিক-মঙাল লৈরবা সমুদ্রগী পুৱারীবু নীংশিংখ্রে

প্রধান মন্ত্রী শ্রী নরেন্দ্র মোদীনা নেস্নেল মেরিতাইম দেনা লাকপদা ভারতকী মতিক-মঙাল লৈরবা সমুদ্রগী পুৱারীবু নীংশিংখ্রে। ভারতকী শেন্মীৎলোন চাউখৎহন্নবা মাইকৈদা মেরিতাইম সেক্তরগী মরু ওইবা অদু ফোঙদোক্লদুনা মহাক্না হৌখিবা চহি ৮ অসিদা ভারত সরকারনা শেন্মীৎলোন চাউখৎপা অমসুং আত্মনির্ভর ভারত অমা শেম্নবগীদমক তঙাই ফবা হীথাংফমনা লমজিংবা চাউখৎ-থৌরাংদা মীৎয়েং চংখি হায়না ফোঙদোকখ্রে। মহাক্না ভারত সরকারনা সমুদ্রগী ইকো-সিস্তেম অমসুং দাইভর্সিতী অসি ফগৎহন্নবা চেকশিল থৌরাং মরাং কাইনা লৌখৎলি হায়নসু ফোঙদোকখ্রে। ত্বিতশিং মথং-মথং তৌরদুনা প্রধান মন্ত্রীনা হায়খি; “ঙসি, নেস্নেল মেরিতাইম দেনা লাকপদা ঐখোয়গী মতিক-মঙাল লৈরবা সমুদ্রগী পুৱারীবু নীংশিংলি অসুং ভারতকী শেন্মীৎলোন চাউখৎহন্নবা মাইকৈদা মেরিতাইম সেক্তরগী মরু ওইবা অদু থমজরি। হৌখিবা চহি ৮ অসিদা ঐখোয়গী মেরিতাইম সেক্তরনা অনৌবা পনখৈশিং য়ৌখি অমসুং ললোন-ইতিক্কী ওইবা থবক-থৌরমশিংদা শাহৌ পীনবা শরুক তমখি।” “হৌখিবা চহি ৮দা ভারত সরকারনা হীথাংফমগী কেপাসিতীশিং হেনগৎহনবা অমসুং হৌজিক লৈরিবা সিস্তেমশিং অসি হেন্না ফগৎহনবা য়াওনা হীথাংফমনা লমজিংবা চাউখৎ-থৌরাংদা মীৎয়েং চংখি। ৱাতরৱে অসি ভারতকী পোত্থোকশিংনা অনৌবা মার্কেৎশিংদা য়ৌবা ঙম্নবা শীজিন্নখি।” “ঐখোয়না শেন্মীৎলোন খুমাং চাউশিন্নবা অমসুং আত্মনির্ভর ভারত অমা শেমগৎনবগীদমক মেরিতাইম সেক্তর অসি শীজিন্নবগা ইরোইননা ভারতনা ঙাকশেনবগীদমক চাউথোকচবা পোক্লিবা সমুদ্রগী ইকো-সিস্তেম অমসুং দাইভর্সিতী অসি ফগৎহন্নবা চেকশিল থৌরাং ঐখোয়না মরাং কাইনা লৌখৎলি।”
প্রধান মন্ত্রীনা মীয়ামগী মফমদা শেংলবা নভ্রত্রিগী থৌরম্না লাকপদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা মীয়ামগী মফমদা শেংলবা নভ্রত্রিগী থৌরম্না লাকপদা য়াইফ-পাউজেল পীখ্রে। নভ্রত্রিগী অহৌবদা শ্রী মোদীনা ইমা লাইরেম্বী শাইলাপুত্রিগী মফমদা থৌনিজখি অমসুং ইমা লাইরেম্বীগী থৌজালনা নুংঙাই য়াইফবা, হকশেল অমসুং লনথুম পীবীরসনু হায়না নিজখি। ত্বীৎ পরিং অমদা প্রধান মন্ত্রীনা ত্বীৎ তৌখি; "ময়াম পুম্নমক্কী মফমদা শক্তি লাৎচবগী চাউরবা কুম্মৈ ওইরিবা নুংঙাইরবা নভ্রত্রিগী য়াইফ-পাউজেল পীজরি। থাজবা অমসুং নিংজবগী শেংলবা থৌরম ওসিনা মীপুম খুদিংগী পুন্সিদা অনৌবা শক্তি অমসুং লাংতক্নবা পীবীবা ওইরসনু। জয় মাতা দি!" "ভন্দে বাঞ্চিতলাভয় চন্দ্রধকৃতশেখরাম। ভ্রিশরুধন শুলধরন শৈলপুত্রিন য়াশস্বিনিম। ঙসিদগী হৌদুনা ইমা লাইরেম্বী শৈলপুত্রি লাৎচবগা লোইননা নভ্রত্রি হৌরগনি। ঐহাক্না ইমা লাইরেম্বীগী থৌজালনা মীপুম খুদিংমক্তা নুংঙাই য়াইফবা, হকশেল অমসুং লনথুম পীবীরসনু হায়না নিজরি।
“গ্লোবেল কোবিদ-১৯ সম্মিতঃ লাইচৎ লোইশিনবা অমসুং মথং লাক্কদবগী শেম-শানবগীদমক্তা হেন্নবা ফবা হেল্থ সেক্যুরিতী অমা শেমগৎ”পগী থৌরমদা প্রধান মন্ত্রীনা থমখিবা ৱারোল

ইকায় খুম্ননীংঙাই ওইরবশিং, কোবিদ-১৯ লাইচৎনা অমুক্তা থোকখিদ্রিবা অয়েৎপা কয়া থোকহল্লে। অদুগা, মসিনা লোইবা নত্ত্রি। মালেমগী শরুক অয়াম্বা অমা তীকা থাদগবা ৱাৎলি। মরম অসিনা, রাস্ত্রপতি বাইদেনগী খোঙথাং অসি মতাং য়াম্না চাবা ওইবনা ঐহাক্নসু তরাম্না ওক্লি। ইকায় খুম্ননীংঙাই ওইরবশিং, ভারতনা মীওইবা খুন্নাইবু ইমুং-মনুংনি হায়দুনা মতম পুম্বদা খন্দুনা লাক্লি। ভারতকী ফার্মাস্যুতিকেল ইন্দস্ত্রীনা শেল য়াম্না চঙদবা দাইগ্নোস্তিক কিৎ, হিদাক, মেদিকেলগী খুৎলায় অমসুং পি.পি.ই. কিৎ পুথোকখ্রে। মসিনা চাউখৎলক্লিবা লৈবাক কয়াদা শেল চঙদবা ৱারোইশিন ওইবগী পাম্বৈ পীরি। মসিদা নত্তনা, ঐখোয়না লৈবাক ১৫০ হেনবদা হিদাক অমসুং মেদিকেল সপ্লাই পীখ্রবনি। দি.এন.এ.দা য়ুম্ফম ওইবা মালেমগী খ্বাইদগী অহানবা ভেক্সিন য়াওনা লৈবাক অসিদা শাজবা ভেক্সিন অনিসু ভারত্তা “খুদক্তা শিজিন্নবা য়াবগী অয়াবা” ফংখ্রে। ভারতকী অতোপ্পা কম্পেনী কয়া অমসু তোঙান-তোঙানবা ভেক্সিন পুথোকপগী থবক্তা শরুক য়ারি। হন্দক্কী চহিগী অঙনবদা, ঐখোয়না অতোপ্পা লৈবাক ৯৫ অমসুং য়ু.এন. পিস কীপরশিংগা ঐখোয়না পুথোকচবা ভেক্সিন পীনখি। অদুগা, ঐখোয়না অনিশুবা ৱেব কন্না থেংনবা মতমদা মালেম্না ইমুং-মনুং অমগুম্না ভারতকীদমক্তা লেপ্পীখি। ভারতকীদমক্তা লেপ্পীখিবা অমসুং তেংবাংলকখিবগীদমক্তা, ঐহাক্না খ্বাই পুম্নমকপু থাগৎচরি। ইকায় খুম্ননীংঙাই ওইরবশিং, ভারতনা হৌজিক্তি মালেমগী খ্বাইদগী চাউবা তীকা থাবগী খোঙজং পাংথোক্লি। ঐখোয়না হন্দক্তসু নোংমদা চাউরাকপা মীওই মিলিয়ন ২৫ তীকা থাখি। ঐখোয়গী গ্রাসরুৎ লেভেলগী হেল্থকেয়র সীস্তেম্না হৌজিক ফাওবদা ভেক্সিন মিলিয়ন ৮০০ হেন্না কাপখ্রে। হৌজিক্তি, ভারত মচা চাউরাকপা মিলিয়ন ২০০দি ভেক্সিন কাপ্লে। হায়রিবসি কো-ৱিন কৌবা ঐখোয়গী অনৌবা দিজিতেল প্লেৎফোর্ম শিজিন্নবদগী ওইথোকপনি। অমগা-অমগা পোৎলম লান্নবগী ইথিলগা লোয়ননা, ভারতনা কো-ৱিন অমসুং অতোপ্পা দিজিতেল সোল্যুসন কয়া অমা ওপন সোর্স সোফৱেয়র ওইনা লেম্না ফংহল্লি। ইকায় খুম্ননীংঙাই ওইরবশিং, অনৌবা ভারতকী ভেক্সিন কয়া পুথোক্লকপগা লোয়ননা, ঐখোয়না হান্নদগী লৈরবা ভেক্সিন পুথোকপগী মশিংসু হেনগৎহল্লি। ঐখোয়গী ভেক্সিন পুথোকপগী মশিং হেনগৎলকপগা লোয়ননা, অতোপ্পা লৈবাকশিংদা ভেক্সিন পীবগী থবকসু অমুক হন্না হৌরগনি। মসিগীদমক্তা, রো মেৎরিএলশিংগী সপ্লাই চেন অসি হাংদোক্তুনা থম্ফম থোকই। ঐখোয়গী খোঙলোয় মরিগা লোয়ননা, ঐখোয়না ভারতকী পোত্থোক শাবগী পাঙ্গলবু ইন্দো-পেসিফিক লমদমশিংগী ভেক্সিন পুথোক্নবগীদমক্তা শিজিন্নরি। ভারত অমসুং খা-অফ্রিকানা কোবিদ ভেক্সিন, দাইগ্নোস্তিক অমসুং হিদাক্কীদমক্তা দবল্যু.তি.ও.দা তি.আর.আই.পি.এস. ৱেভর পীনবগীদমক্তা ৱাফম অমা হৌদোকখ্রে। মসিনা লাইচৎ অসিগা লান্থেংনবগী থৌওংবু হেন্না পাকথোক-চাউথোকহনগনি। ঐখোয়না লাইচৎ অসিনা শেন্মিৎলোন্দা পীরিবা চৈথেংশিং য়েংশিনবদা মিৎয়েং চঙফমসু থোকই। হীরম অসিগীদমক্তা, লম-লমগী ভেক্সিন সর্তিফিকেৎপু নীংথিনা মশক খঙনবগী খুত্থাংদা মালেমগী মফমশিংদা চত্থোক-চৎশিন তৌবগী থৌওংসি লাইথোকহনগদবনি। ইকায় খুম্ননীংঙাই ওইরবশিং, ঐহাক্না সম্মিত অসিগী পান্দম অমসুং রাস্ত্রপতি বাইদেনগী মঙলানবু য়ানীংবা উৎপগা লোয়ননা শৌগৎলি। ভারতনা লাইচৎ অসিবু লোইশিনহন্নবগীদমক্তা মালেমগী পুন্না থবক তৌমিন্নবগী শেম-শাদুনা লৈরি। থাগৎচরি। পুম্নমকপু হন্না হন্না থাগৎচরি।
রথ য়াত্রাগী থৌরম্না লাকপদা প্রধান মন্ত্রীনা মীয়ামদা হরাও তয়াম্বা য়াইফবা ফোংদোকখ্রে

রথ য়াত্রাগী থৌরম্না লাকপদা প্রধান মন্ত্রী শ্রী নরেন্দ্র মোদীনা মীয়ামদা হরাও তয়াম্বা য়াইফবা ফোংদোকখ্রে। প্রধান মন্ত্রীনা হায়খি, “রথ য়াত্রাগী অখন্নবা থৌরম্না লাকপদা মীপুম খুদিংমক্তা য়াইফ পাওজেল পীজরি। ঐখোয়না ভগবান জগনাথপু খুরুমজরি অমদি মীপুম খুদিংমক্কী হকচাং ফবা, হরাও তয়াম্বা য়াইফবা অমসুং চাউখৎপগীদমক মহাক্কী থৌজাল নীজরি। জয় জগনাথ।”
লৈবাক অসিনা ঙসি স্বচ্ছতাগী অনৌবা ৱারি কয়া ইরি: পি.এম.

প্রধান মন্ত্রী, শ্রী নরেন্দ্র মোদীনা হায়খি মদুদি মীয়াম্না শরুক য়ারকপা অসিনা লৈবাক অসিগী চাউখৎ-থৌরাংদা অনৌবা পাঙ্গল অমা হাপ্পীরে অমসুং স্বচ্ছ ভারত অভিয়ান অসি মসিগী খুদম অমনি। শ্রী মোদীনা হায়খি মদুদি তোইলেতশিং শাববু ওইরো নত্রগা ফত্ত-হাওদিশিং মফম চানা লংথোকপবু ওইরো, হেরিতেজপু ঙাক শেন্দুনা থম্ববু ওইরো নত্রগা লু নানবগী মতাংদা লমজেল তান্নববু ওইরো, লৈবাক অসিনা ঙসি অরু-অনানগী লমসিদা অনৌবা ৱারি কয়া ইরি। প্রধান মন্ত্রীনা ত্বীত তৌরকখি; “মীয়াম্না শরুক য়াবনা লৈবাক অমগী চাউখৎ-থৌরাংদা করম্না অনৌবা পাঙ্গল হাপ্পগে হায়বদু, স্বচ্ছ ভারত অভিয়ান অসিনা মদুগী খুদম অমনি। তোইলেত শাববু ওইরো নত্রগা ফ্ত্ত-হাওদি মফম চানা লংথোকপবু ওইরো, পুৱারিগী হেরিতেজপু ঙকশেন্দুনা থম্ববু ওইরো নত্রগা লু-নানবগী মতাংদা লমজেল তান্নববু ওইরো, লৈবাক অসিনা ঙসিদি অরু-অনানগী লমদা অনৌবা ৱারি ইরি।”
ভারত-নেদরলেন্দগী ভর্চুএল সমিত

প্রধান মন্ত্রী শ্রী নরেন্দ্র মোদী অমসুং নেদরলেন্দগী প্রধান মন্ত্রী ঐচ.ই. মিস্তর মার্ক রুত্তেগা ঙসি ভর্চুএল সমিত অমা পাংথোকখ্রে। হায়রিবা অসি পি.এম. রুত্তেগী ২০২১গী মার্চতা পাংথোকখিবা জেনেরেল মীখল মতুংদা পাংথোকপা অহানবা অৱাংবা থাক্কী সমিতনি। প্রধান মন্ত্রী মোদীনা পি.এম. রুত্তেবু মহাক্কী মীখলদা মায় পাক্লকপা অমসুং থংন-থংননা মরিরক নেদরলেন্দগী প্রধান মন্ত্রী ওইরকপা অসিদা থাগৎপা ফোংদোকখ্রে। ভারত অমসুং নেদরলেন্দ অনিগী মরক্তা য়াম্না চেৎপা মরী লৈনৈ, দেমোক্রেসীগী চপ-চাবা মগুন ঙাক্নৈ, মীওইবগী হক্তা ইকাই খুম্নবা অমসুং চৎনবী লৈ অমসুং লৈবাক অনিগী মরক্তা মতম শাংনদগী মরুপ-মপাংগী ওইবা মরী লৈজৈ। সমিত অসিগী মনুংদা, লুচিংবা অনি অসিনা নাকন অনিগী ওইবা থবকশিং অমসুং মখা তানা মতেং পীনবা অমসুং ত্রেদ অমসুং ইকোনোমীদা, ঈশিং ফংবন্নবা, লৌউ-শিংউবগী লমদা, স্মার্ত সিতী, সাইন্স অমসুং তেক্নোলোজী, হকশেলগী চেকশিন থৌরাং অমসুং স্পেসকী ওইবা অফবা মরী থম্বা অসিদা মরিক চুম্না খন্নখি। প্রধান মন্ত্রী অনি অসিনা মখা তানা ঈশিংগা মরী লৈনবা লমশিংদা ইন্দো-দতচকী মরী ফগৎনবা অমসুং মিনিস্ত্রীগী ওইবা থাক্তা পুন্না থবক তৌবা হেনগৎনবা ‘স্ত্রেতেজিক পার্তনরশিপ ওন ৱাতর’ অমা লিংখৎপদা য়ান্নখ্রে। লুচিংবশিং অসিনা মফম-মফমগী ওইবা অমসুং মালেমগী ওইবা অইং-অশাগী অহোংবা, তেরোরিজম মুথৎপা অমসুং কোবিদ-১৯গী লায়চৎ অসিদা মিয়েং থমখি অমসুং ইন্দো-পেসিফিক, রিজিলেন্ত সপ্লাই চেন অমসুং মালেমগী ওইবা দিজিতেল লৈঙাক অসি হেনগৎহনবা হায়না য়াখি। প্রধান মন্ত্রী মোদীনা নেদরলেন্দবু ইন্তর্নেস্নেল সোলার এলাইয়েন্স (আই.এস.এ.) অমসুং কোলিএসন ফোর দিজাস্তর রিজিলিএন্ত ইনফ্রাস্ত্রকচর (সি.দি.আর.আই.) দা মতেং পাংবগীদমক থাগৎপা ফোংদোকখি। পি.এম. মোদীনা নেদরলেন্দগী ইন্দো-পেসিফিক পোলিসী অমসুং ২০২৩গী জি.২০ প্রসিদেন্সী মনুংদা খুৎশম্ননা পাম্বা অসি তরাম্না ওকখি। লুচিংবা অনি অসিনা মালেমগী ওইবা শান্তী, নে-তাবা অমসুং চাওখৎপা অসিদা মখোয়গী ৱা ঙাক্না চৎপা অমসুং ২০২১গী মেদা পোর্তুগালগী পোর্তোদা ইন্দিয়া-ই.য়ু. লিদরস মিতিং মায় পাক্না পাকথোক্নবা ঙাইদুনা লৈরি হায়না হন্না ফোংদোক্লি।
প্রধান মন্ত্রী অমসুং ইজরেলগী প্রধান মন্ত্রীগী মরক্তা তেলেফোন্দা ৱারী  শানখ্রে

প্রধান মন্ত্রীনা ঙসি ইজরেলগী প্রধান মন্ত্রী শ্রী বেঞ্জামিন নেত্যনহুগা তেলেফোন্দা ৱারী শানখ্রে। লুচিংবা অনিমক্না হৌজিক চত্থরিবা কোবিদ-১৯ লাইচৎ অমদি হেল্থ ক্রাইসিসতা মখোয়-মখোয়গী মরী লৈনবা সরকারশিংনা লৌখৎলিবা রেস্পোন্স স্ত্রাতিজীশিংদা খন্ন-নৈনখি। লুচিংবশিংনা ফার্মাতিকেল সপ্লাইশিং হেঙ্গৎহনবা অমসুং অৱাংবা থাক্কী তেক্নোলোজী শিজিন্নবা য়াওনা লাইচৎ থেংনবদা ভারত অমসুং ইজরেলগী মরক্তা ওইথোকপা য়াবা তেংবাংশিং খঙমিন্নখি। মখোয়না অসিগুম্লবা সীনরজীশিং এক্সপ্লোর তৌবদা কম্ম্যুনিকেসনগী ফোকস চেনেল অমা ঙাক্তুনা থম্বদা য়ানখি। শ্রী বেঞ্জামিন নেতন্যহুনা প্রধান মন্ত্রীগী মিৎয়েংদা য়ানিংবা ফোংদোকখি মদুদি কোবিদ-১৯গী ক্রাইসিস অসি মোদর্ন হিস্ত্রীদা তর্নিং পোইন্ত অমনি, অমদি মালেমদা গ্লোবেলাইজেসনগী অনৌবা হ্যুমেন-সেন্ত্রিক কনসেপ্ত অমা শেম্ননবা তাঞ্জা অমা পীরি।
গুরুদৱারা বের সাহিবতা প্রধান মন্ত্রী খুরুমখ্রে

ঙসি প্রধান মন্ত্রী নরেন্দ্র মোদীনা সুলতানপুর লোধীদা লৈবা গুরুদৱারা বের সাহিবতা খুরুমখ্রে। প্রধান মন্ত্রীগা লোয়ন্না কেন্দ্রগী ফুদ প্রোসেসিং ইন্দস্ত্রী মিনিস্তর শ্রীমতী হরসিমরত কৌর বাদল, পঞ্জাবকী রাজ্যপাল ভি পি সিংহ বাদনোর অমসুং পঞ্জাবকী চীফ মিনিস্তর কেপ্তেন অমারিনদর সিংহ থৌরম শরুক য়াখি। গুরুদৱারাগী মনুংদা প্রধান মন্ত্রীনা লাইখুরুমখি অমসুং অমাইবশিংনা ইনফি অমা খুদোল তমখি। তুংদা পি এম মোদীনা মফম অদু য়েংখি অমসুং শ্রী গুরু নানক দেব জিনা চহি ১৪ ধ্যান তৌখিবা বের উপাম্বী মহাক্না য়েংখি। খোঙচৎ অদু লোইরবা মতুংদা দেরা বাবা নানক্ত চৎনবা প্রধান মন্ত্রী মফম অদু থাদোকখি , মহাক্না পেসেঞ্জর তরমিনেল বিল্দিং হাংদোক্কনি অমসুং কারতারপুরদা চৎকদবা অহানবা লাইখুরুম্বা মীওইশিং লমথাগনি।
লোক সভাগী এমপি মহন্ত চান্দ নাথনা লৈখিদবদা প্রধানমন্ত্রীনা অৱাবা ফোংদোকখ্রে

প্রধানমন্ত্রী শ্রী নরেন্দ্র মোদীনা লোক সভাগী এমপি মহন্ত চান্দ নাথনা লৈখিদবদা অৱাবা ফোংদোকখ্রে । প্রধানমন্ত্রীনা হায়খি, “অলৱরদগী কারকখিবা এমপি মহন্ত চান্দ নাথজীনা লৈখিদবদা অৱাবা পোকহল্লে । মহাক্না তৌবীরম্বা মীয়ামগী কান্নরবা থবকশিং অদুগীদমক মহাকপু নীংশিংদুনা লৈহৌরগনি । ঐনা থমোই শোক্না অৱাবা ফোংদোকচরি ।”
ভারতনা কোবিদ-১৯গী মায়োক্তা লান্থেংনরিবা অদু প্রধান মন্ত্রীনা য়েংশিনখ্রে

ভারতনা কোবিদ-১৯গী লাইচৎ লান্থেংনরিবা অসি য়েংশিন্নবা প্রধান মন্ত্রীনা মকোক থোংবা মন্ত্রীশিং অমসুং ওফিসিএলশিংগা লোয়ননা কুপ্না খন্ননবা মীফম অমা পাঙথোকখ্রে। মীফম অসিদা লাইচৎ অসিগী নেস্নেলগী থাক্তা ওইরিবা ফিভম অমসুং লৌখৎলিবা থৌরাং অদু য়েংশিনখি। মীফম অসিনা দিল্লী য়াওনা তোঙান তোঙানবা স্তেৎশিং অমসুং য়ু.তি.শিংদা ওইরিবা ফিভম অদুসু খন্নখি। মীফম অসি হোম পুরিবা মন্ত্রী, হকশেলগী মন্ত্রী, প্রধান মন্ত্রীগী প্রিন্সিপল সেক্রেতরী, কেবিনেৎ সেক্রেতরী, হকশেলগী সেক্রেতরী, দি.জি. আই.সি.এম.আর. অমসুং অতৈ অতোপ্পা মরী লৈনবা এম্পাৱর্দ গ্রুপশিংগী মীহুৎশিংনা শরুক য়াখি। এন.আই.তি.আই.গী মেম্বর, এম্পাৱর্দ গ্রুপ ওফ মেদিকেল ইমর্জেন্সী মেনেজমেন্ত প্লানগী কনভেন্নর ওইরিবা দোক্তর বিনোদ পাউলনা হৌজিক ওইরিবা ফিভম অমসুং মেদিয়ম তর্মদা কোবিদ-১৯ কেসশিংগী ওইরকপা য়াবা মওং মতৌশিং অদু কুপ্না য়াওরবা প্রজেন্তেসন অমা উৎখি। অপুনবা কেসকী মনুংদা শরুক অহুম থোকপগী অনিদি স্তেৎ ৫দগী ওইরি লোয়ননা অচৌবা শহরশিংদা কেস মশিং কা হেন্না য়াম্বা উবা ফংখি। মরু ওইনা অচৌবা শহরশিংনা অৱাবা মায়োক্নরিবা অসি য়েংলগা, তেস্ত তৌবগা লোয়ননা ফমুং মশিং অমসুং সর্বিসশিং হেনগৎহন্দুনা নুমিৎ খুদিংগী য়ামখৎলক্লিবা কেস অসি মপুং ফানা য়েংশিন্নবা খন্নখি। মথৌ তারক্কদৌরিবা শহর-অমসুং দিস্ত্রিক্ত-ৱাইজগী মথৌ তাবা হোস্পিতালগী ফমুংশিং/আইসোলেসনগী ফমুংশিংগী মতাংদা এম্পাৱর্দ গ্রুপনা পীবা পাউতাকশিং অদু লৌশিল্লদুনা প্রধান মন্ত্রীনা হকশেল মন্ত্রালয়গী ওফিসিএলশিংদা স্তেৎশিং/য়ু.তি.শিংগা লোয়ননা তান্নরগা ইমর্জেন্সী থৌরাং তৌনবা খঙহনখি। নোংজু পন্থা লাকপগা ইরোইননা লৌখৎপা য়াবা থৌরাংশিং অদুসু লৌখৎনবা মহাক্না হায়খি। লৈবাক্কী কোনুংদা কোবিদ-১৯ লায়না অসিনা হৌজিক অমসুং থোকহল্লকপা য়াবা ফিভম অদু খন্নদুনা অমসুং লাক্কদৌরিবা থা ২ অসিগী প্রোজেক্সনশিং অদুসু চেকশিন্না খন্নখি। হোম পুবা মন্ত্রী অমসুং হকশেল মন্ত্রীনা এল.তি. গভর্নর, এন.সি.তি. দিল্লী সরকারগী চীফ মিনিস্তরগা লোয়ননা ভারত সরকারগী, দিল্লী সরকারগী মকোক থোংবা ওফিসিএলশিং অমসুং দিল্লীগী ম্যুনিসিপাল কোর্পরেসনগী ওফিসিএলশিং য়াওনা কোবিদ-১৯গী কেস হেনগৎলকপা অসিনা থোকহল্লকপা খুদোংথিবা অসি মায়োকননবা চপ মান্ননা অমসুং হিরম সুনা য়াওবা পোরম অমা য়াৎনবা ইমর্জেন্সি মীফম অমা কৌনবা প্রধান মন্ত্রীনা অপাম্বা ফোঙদোকখ্রে। হিরম কয়াদা স্তেৎ, দিস্ত্রিক্ত অমসুং শহর কয়ানা লাইচৎ অসি মাইপাকনা লাকশিনবা অমসুং ঙাকথোপগী শিংথানীংঙাই ওইরবা থবক কয়া তৌখিবা অসি শকখঙবা উৎখি অমসুং থগৎপা ফোংদোকখি। মসিগী মাইপাকপগী ৱারীশিং অমসুং খ্বাইদগী ফবা ঙাকথোকনবা পাম্বৈশিং অসিবু অতোপ্পদা ইথিল পীবা অমসুং অনৌবা ৱাখল্লোনশিং অসি পাক শন্না খঙহনগদবনি।
প্রধান মন্ত্রীনা নাগালেন্দগী মীয়ামদা স্তেতহুদ দেগী য়াইফ-পাউজেল পীখ্রে

প্রধান মন্ত্রী শ্রী নরেন্দ্র মোদীনা নাগালেন্দগী মীয়ামদা মখোয়গী স্তেতহুদ দেগী য়াইফ-পাউজেল পীখ্রে। প্রধান মন্ত্রীনা হায়খি, “নাগালেন্দগী ইচল-ইচে অমসুং ইচিল-ইনাওশিংবু মখোয়গী স্তেতহুদ দেনা লাকপদা ঐহাক্না য়াইফ-পাউজেল পীজরি। রাজ্য অসি মসিগী অথোইবা কলচরগীদমক খঙনরি। নাগালেন্দগী মীয়াম অসি নুংশি হৈ অমসুং থৌনা ফৈ। লাক্কদৌরিবা চহীশিংদা নাগালেন্দ অসি চাউখৎপগী অনৌবা অৱাংবা থাক্তা য়ৌবা ওইরসনু।”
প্রধান মন্ত্রীনা কুনোদা লৈরিবা চীতাশিংগী পাউ তম্লক্লি

প্রধান মন্ত্রী, শ্রী নরেন্দ্র মোদীনা ঙসি, ক্বারেন্তিন তৌফম থোকপা তৌরবা মতুংদা, চীতা ২ কুনো হেবিতেত্তা মখা তানা চুশিন্নবা ঙম্নবগীদমক হেন্না চাউনা খাজিনবা মফমদা থাদোকখ্রে হায়না পাউদম্লক্লি‍। শ্রী মোদীনা ত্বীত তৌরদুনা তমলকখিবদা: “নুংঙাইরবা পাউনি! ক্বারেন্তিন তৌফম থোকপা তৌরবা মতুংদা, চীতা ২ কুনো হেবিতেত্তা মখা তানা চুশিন্নহন্নবগীদমক হেন্না চাউনা খাজিনবা মফমদা থাদোকখ্রে হায়রি‍। অতৈসু অথবদা থাদোক্লগনি‍। চীতা পুম্নমক মশা ফনা, তিক তিক লাউনা লৈরি অমদি নীংথিনা চুশিন্নরি হায়বা পাউ তাবদসু নুংঙাই‍।”
প্রধান মন্ত্রীনা য়ু.এস.এ.গী উপ রাস্ত্রপতি কমলা হরিসকা ৱারী শান্নখ্রে

প্রধান মন্ত্রী শ্রী নরেন্দ্র মোদীনা ঙসি য়ুনাইতেৎ স্তেতস ওফ অমেরিকাগী উপ রাস্ত্রপতি হর এক্সেলেন্সি কমলা হরিসকা ফোন্দা ৱারী শান্নখ্রে। উপ রাস্ত্রপতি হরিসনা “স্ত্রাতেজী ফোর গ্লোবেল ভেক্সিন সিয়ারিং”গী মখাদা ভারত য়াওনা অতৈ অতোপ্পা লৈবাকশিংদা য়ু.এস.না মখোয়গী লৈজরিবা কোবিদ-১৯গী মায়োক্তা ভেক্সিন পীনবা তৌরিবা থৌরাং অসি প্রধান মন্ত্রীদা পাউদমখি। প্রধান মন্ত্রীনা উপ রাস্ত্রপতি হরিসপু য়ু.এস.না লৌরিবা ফিরেপ অসিদা লোয়ননা য়ু.এস. সরকারদগী ভারতনা লৌরিবা অতৈ মখল খুদিংগী মতেং অমসুং অমত্তা ওইবগী ৱাখল্লোন, ব্যুজিনেস অমসুং য়ু.এস.তা লৈরিবা ইন্দিয়ন এক্সপাত্রীয়েৎকীদমক মহাক্না থাগৎপা ফোংদোকখি। লুচিংবশিংনা য়ু.এস. অমসুং ভারতকী মরক্তা লৈনরিবা ভেক্সিন পুথোকপগী লম য়াওনা হেলথ সপ্লাই চেন মপাঙ্গল কন্নবা হৌজিক হোৎনরিবা অসিগী মতাংদা খন্নখি। মখোয়না ইন্দিয়া-য়ু.এস. পার্তনরশীপ লোয়ননা লায়চৎ অসিদা হকশেলদা মতম শাংনা চৈথেং পীরিবা অসিগীদমক লৌখৎলিবা খোঙথাং ক্বাদ ভেক্সিনগী তুংদা ওইরকপা য়াবশিং উৎখি। প্রধান মন্ত্রীনা উপ রাস্ত্রপতি হরিসপু মালেমগী ওইবা হকশেলগী ফিভম অসি হেক ফরকপগা ভারত্তা তরাম্না ওক্নবা আসা তৌরি হায়না ফোংদোকখি।
প্রধান মন্ত্রীনা এস.সি.ও. সম্মিৎকা ইরোইননা ইরানগী রাস্ত্রপতিগা উনখ্রে

১. প্রধান মন্ত্রী শ্রী নরেন্দ্র মোদী অমসুং ইস্লামিক রিপব্লিক ওব ইরানগী রাস্ত্রপতি ঐচ.ই. মিস্তর ইব্রাহিম রাইসিগা উজবেকিস্তানগী সমর্কন্দদা এস.সি.ও.গী কাউন্সিল ওব হেদশিংগী ২২শুবা মীফমগা ইরোইননা উনখ্রে। রাস্ত্রপতি রাইসিনা ২০২১দা লোইশঙ পায়রকপদগী মসিনা প্রধান মন্ত্রী অমসুং রাস্ত্রপতি রাইসি অনিগী মরক্তা অহানবা উনবনি। ২. মীফম অসিগী মনুংদা লুচিংবা অনিনা লৈবাক অনিগী মরীগী ওইবা মরুওইবা ইস্যুশিং খন্নখি, অমসুং মখোয়না মরী অসিবু হেন্না মপাঙ্গল কলহন্নিংবগী অপাম্বা ফোংদোকখি। প্রধান মন্ত্রীনা ফোংদোকখি মদুদি ভারত-ইরান লৈবাক অনিগী মরী অসি পুৱারী অমসুং খুন্নাই হৌরক্লোনদগী লৈরক্লবা মরীনি, মসিদা মীয়ামগী মরক্তসু অচৌবা মরী লৈনরি। ৩. লুচিংবা অনিনা শহিদ বেহেস্তি তর্মিনেল, চাবাহার পোর্ত শেমগৎলিবসিগী খুমাং চাউশিনবগী চাং য়েংশিনখি, অমসুং রিজনেল কন্নেক্তিবিতীগী লমদা লৈবাক অনিনা মতেং পাংনবগী তঙাইফদবা লৈরিবসিবুসু হৌদোকনখি। ৪. লুচিংবা অনিনা আফঘানিস্তান য়াওনা অন্তর্জাতি অমসুং রিজনেলগী ওইবা মতাংদসু খন্নখি। আফঘানিস্তানগী মীয়ামদা হ্যুমেনিতরিয়ানগী ওইবা মতেংশিং পীনবগী ভারতকী ওইবা ফিরেপসু প্রধান মন্ত্রীনা পাউদমখি, অমসুং শান্তি, তংদু লৈতাবা আফঘানিস্তান অমা পুরক্নবগীদমক রিপ্রজেন্তেতিব অমসুং ইনক্লুসিব ওইবা রাজনিতী অমা শাগৎপা তঙাইফদে হায়নসু ফোংদোকখি। ৫. রাস্ত্রপতি রাইসিনা প্রধান মন্ত্রীগী মফমদা জে.সি.পি.ও.এ. নেগোসিএসনগী ফিভম পাউদমখি। ৬. প্রধান মন্ত্রীনা রাস্ত্রপতি রাইসিবু য়ারিবমখৈ থুনা ভারত্তা লেঙবীরক্নবা বার্তন থাজখি। সমর্কন্দ সেপ্তেম্বর ১৬, ২০২২
প্রধান মন্ত্রীনা কুতচিগী অনৌবা চহি, অসাধি বিজগী থৌরমদা মীয়ামদা হরাও তয়াম্বা ফোংদোকখ্রে

প্রধান মন্ত্রী, শ্রী নরেন্দ্র মোদীনা কুতচিগী অনৌবা চহি, অসাধি বিজগী নুঙাইরবা থৌরমদা মীয়ামদা হরাও তয়াম্বা ফোংদোকখ্রে। ত্বীত অমদা, প্রধান মন্ত্রীনা হায়, “কুতচিগী অনৌবা চহি, অসাধি বিজদা ঐহাক্না কুতচিগী ইচিল-ইনাওশিংদা য়াইফ-পাওজেল লাখতা পীজরি। থায়নদগী লৈরক্লবা কুতচকী কালা অমসুং সংস্কৃতী য়োকখৎতুনা থম্লিবা মফম অসিদা অমসুং মপাল লমদা লৈরিবা ফিরেপ চেৎপা কুতচিগী ইচিল-ইনাওশিংদা ঐহাক্কী রাম রাম।
মন্ত্রীমন্দলনা ভারত অমসুং মোরোকোগী মরক্তা ৱাতর রিসোর্সশিংগী লমদা কোওপরেসনগী এমওয়ু অয়াবা পিখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং মোরোকোগী মরক্তা ৱাতর রিসোর্সশিংগী লমদা কোওপরেসনগী মেমোরেন্দম ওফ অনদর্সতেন্দিং (এমওয়ু) খুৎয়েক পিনবদা মসিগী ওইবা অয়াবা পিখ্রে । এমওয়ু অসিনা মখোয়গী এক্সপার্তিজ অমসুং মখোয়গী মরি লৈনবা লেজিসলেসনশিংগী ফ্রেমৱার্ককী মনুংদা ৱাতর রিসোর্সশিংগী দিবলপমেন্ত অমসুং মেনেজমেন্তকী লমদা কোওপরেসন ফগৎহন্নবা হোৎনরি । এমওয়ু অসিগী মখাদা বাইলেতরেল কোওপরেসনগী দোমেনশিং অদুগী মনুং চল্লিবশি 1. হাইদ্রোলিক ইনফ্রাস্ত্রকচর, খুদম ওইনা অচৌবা দামশিং অমসুং ৱাতর ত্রান্সফর প্রোজেক্তশিংগী কনসেপসন, রিয়েলাইজেসন অমসুং মেন্তিনেন্স; 2. ইন্তিগ্রেতেদ ৱাতর রিসোর্সেস মেনেজমেন্ত, মদুদি, সর্ফেস অমসুং গ্রাউন্দ ৱাতর রিসোর্সশিংগী পুন্না শিজিন্নবা, ইশিং শিজিন্নবগী ইফিসেন্সি হেঙ্গৎহনবা, ক্লাইমেত চেঞ্জদা রেজিলেন্স অমসুং এদাপ্তেসন, এক্বিফরশিংগী আর্তিফিসিয়েল রিচার্জ, ওর্গনাইজেস্নেল, ইনস্তিত্যুস্নেল অমসুং রেগুলেসন এস্পেক্তশিং; 3. ইচাও অমসুং ইকংগী মেনেজমেন্ত; 4. রিচার্জ চাওথোকপা য়াওনা গ্রাউন্দ ৱাতর রিসোর্সশিংগী সস্তেনেবল দিবলপমেন্ত অমসুং মেনেজমেন্তা; অমসুং 5. নোং ইশিংগী হার্বেস্তিং অমসুং ভেলুয়েসন অমসুং ক্লাইমেত্তা রেজিলেন্স অমসুং এদাপ্তেসন কোওপরেসন অসিদা মসিশু মনুং চল্লি 1. এক্সপার্তশিংগী ভিজিত অমসুং মিসনশিংগী একচেঞ্জ; 2. প্রোগ্রামশিং, পব্লিকেশনশিং, এক্সপার্তিজদা ইনফোর্মেশন একচেঞ্জ তৌবা অমসুং ৱাতর রিসোর্সেসকী লমদা রিসার্সকী রিজল্তশিং; • মোরোকো অমসুং ভারত্তা মথক্তা পল্লিবা দোমেনশিং অসিদা দিবেলপ প্রোজেক্তশিং: লৈবাক অনিগী মনুংদা সোসিয়ো-ইকোনোমিক এক্তরশিংগা লোইননা দিবেলপ পার্তনরশিপ মেকানিজম; 1. ইশিংগা মরি লৈনবা ইভেন্তশিং অমসুং প্রোজেক্তশিংদা এক্সপার্তশিংগী অমগা অমগা খুলঙ চৎনদুনা শোয়দনা শরুক য়াহনবা; 2. অমসুং হাইদ্রোলিক বেসিনশিংদা ইন্তিগ্রেতেদ ৱাতর রিসোর্স মেনেজমেন্তকী প্রিন্সিপলশিং অদুগী ইমপ্লিমেন্তেসনদা এক্সপার্তিশিং সেয়ার তৌনবা পান্দম অমগা লোয়ননা লৈবাক অনিগী হাইদ্রোলিক বেসিন এজেন্সিশিংগী মরক্তা কোওপরেসন প্রমোত তৌবা । এমওয়ু অসিনা জোইন্ত ৱার্কিং গ্রুপ অমা শেম্নবগীদমক প্রোভাইদ তৌরি মসিদা নাকল অনিমক্তগী মেম্বর মশিং চপ মান্ননা য়াওগনি । ৱার্কিং গ্রুপ অসিনা ভারত অমসুং মোরোকোদা অমগী মথং অমদা চহিগী ওইবা মীফম পাংথোক্কনি । অহেনবা ওইনা ৱার্কিং গ্রুপ অসিনা মতম অমা হেক্তদা তেলেফোন নত্রগা ভীদিও কনফরেন্স শিজিন্নদুনা ইন্তরেক্ত তৌবা য়াই । য়ুমফম: মিনিস্ত্রী ওফ ৱাতর রিসোর্সেস, রিবর দিবলপমেন্ত অমসুং গঙ্গা রিজুবেন্সননা অতোপ্পা লৈবাক্কা লোয়ননা পোলিসী অমসুং তেক্নিকেল এক্সপার্তশিং সেয়ার তৌবা, ত্রেনিং কোর্সশিং কন্দক্ত তৌবা, ৱার্কশোপ, সাইন্তিফিক অমসুং তেক্নিকেল সিম্পোসিয়া এক্সপার্ত অমসুং স্তদি তুরশিং একচেঞ্জ তৌবগী খুথাংদা ৱাতর রিসোর্সশিং দিবলপ তৌবা অমসুং মেনেজমেন্ততা অতোপ্পা লাবাকশিংগা লাইননা বাইলেতরেল কেওপরেসন পাংথোক্লি । হৌজিক চৎথরিবা ইন্দিয়া- অফ্রিকা কোওপরেসনদা মীৎয়েং থম্দুনা ৱাতর রিসোর্সশিংদা মোরোকোগা লোইননা এক্সপরিয়েন্স একচেঞ্জ তৌনবা এগ্রিমেন্ত অমা পাংথোক্নবা ৱারেপ লৌরে ।
য়ুনাইতেদ স্তেৎস ওফ অমেরিকাগী রাস্ত্রপতি অমসুং ফার্স্ত লেদীগী রাজ্য খোংচৎ

প্রধান মন্ত্রী শ্রী নরেন্দ্র মোদীগী বার্তন্দা য়ুনাইতেদ স্তেৎসকী রাস্ত্রপতি হিজ এক্সেলেন্সী দোনাল্দ জে. ত্রম্প, ফার্স্ত লেদী মেলানিয়া ত্রম্পকা লোয়ননা ২০২০গী ফেব্রুৱারী ২৪-২৫দা ভারত্তা রাজ্য খোংচৎ অমদা লাক্কনি। মসিনা রাস্ত্রপতিগী ভারত্তা অহানবা খোংচৎ ওইরগনি। খোংচৎ মনুংদা রাস্ত্রপতি ত্রম্প অমসুং ফার্স্ত লেদীনা নই দিল্লী, অমসুং গুজরাতকী অহমদাবাদতা ওফিসিয়েল এঙ্গেজমেন্তদা শরুক য়াগনি অমসুং ইন্দিয়ন সোসাইতীগী পাক চাউরবা ক্রোস-সেক্সন অমগা লোয়ননা ৱারী শানগনি। ভারত অমসুং য়ুনাইতেদ স্তেৎসকী মরক্তা লৈরিবা গ্লোবেল স্ত্রেতেজিক পার্তনরশিপ অসি থাজবা, শেয়ার্দ ভেল্যু, অমনা অমবু ইকায় খুম্নবা অমসুং খংবদা য়ুমফম ওইরি অমসুং লৈবাক অনিগী প্রজাশিংগী মরক্তা মরূপ ওইবগী মরীনা খুদম ওইরি। প্রধান মন্ত্রী মোদী অমসুং রাস্ত্রপতি ত্রম্পকী লুচিং মখাদা লৈনরিবা মরী অসি হেন্না পাকথোক চাউথোক্তুনা ললোন-ইতিক, দিফেন্স, তেরোরিজম থেংনবা, ইনর্জী, রিজনেল অমসুং গ্লোবেল ইশুশিংদা কোওর্দিনেসনগা লোয়ননা প্রজাশিংগী মরক্তা লৈনরিবা মরী য়াওনা লম পুম্নমক্তা মরুওইবা প্রোগ্রেস পুরক্লে। খোংচৎ অসিনা লুচিংবা অনিমকপু নাকল অনিগী লৈনরিবা মরীদা প্রোগ্রেস নৌহৌনা য়েংশিনবা অমসুং ঐখোয়গী স্ত্রাতেজিক পার্তনরশিপ মখা তানা চেৎশিলহন্নবা তাঞ্জা ফংলগনি।
পরিক্ষা পে চর্চা অসি পরিক্ষা অমসুং পুন্সিগা মরী লৈনবা শিংনবা কয়া খন্নবগী মতিক লৈরবা ফোরম অমনিঃ প্রধান মন্ত্রী

প্রধান মন্ত্রী, শ্রী নরেন্দ্র মোদীনা পরিক্ষা পে চর্চাদা খন্ন-নৈনখিবা ৱারোল খুদিংগী কুপথবা ৱাখল্লোনশিং নামো এপকী অনৌবা মওংদা শেমদোক্লবা তাঙ্কক্তা ফংগনি হায়খ্রে। প্রধান মন্ত্রীনা মহাক্কী ত্বীত অমদা অসুম্না ফোংদোকখিঃ “ঐহাক্না মতিক লৈরবা #ExamWarriorsশিংগা ৱারী শাবদা য়াম্না নুংঙাইজৈ। পরিক্ষা পে চর্চা অসি পরিক্ষা অমসুং পুন্সিগা মরী লৈনবা শিংনবা কয়া খন্নবগী মতিক লৈরবা ফোরম অমনি। পরিক্ষা পে চর্চাদা খন্ন-নৈনখিবা ৱারোল খুদিংগী কুপথবা ৱাখল্লোনশিং নামো এপকী অনৌবা মওংদা শেমদোক্লবা তাঙ্কক্তা ফংগনি”।